laion/Wikipedia-Exotic huggingface dataset:
France 4

France 4 הוא ערוץ טלוויזיה צרפתי המשדר תוכניות דרמה, ספורט ומוזיקה. הערוץ הושק ב- 24 ביוני 1996 בשם "פסטיבל" ותוכניותיו היו תוכניות דרמה וסרטים. בשנת 2005 הערוץ שינה את שמו ל-France 4. הערוץ משדר תוכניות ספורט רבים כגון: גביע הליגה הצרפתית בכדורגל, טור דה פראנס, אליפות צרפת הפתוחה, גביע דייוויס, ראלי דקר, הגביע האנגלי, גביע הפדרציה. בערוץ משודר גם הספורט האמריקאי, שחייה, ג'ודו, סייף והחלקה אמנותית. מדיה וקבצים בנושא France 4 בוויקישיתוף אתר האינטרנט הרשמי של France 4 (בצרפתית) France 4, ברשת החברתית אקס (טוויטר) France 4, סרטונים בערוץ היוטיוב
תהליך החלטה מרקובי

תהליך החלטה מרקובי (באנגלית: Markov Decision Process או MDP) הוא מודל מתמטי לתהליכי החלטה שבה פונקציית המעברים של המערכת מקיימת את תכונת מרקוב, קרי ההסתברות להגיע למצב כלשהו תלויה אך ורק במצב ופעולה נבחרת קודמת. המודל קרוי על שמו של אנדריי מרקוב והוא הרחבה של המודל של שרשרת מרקוב שנעשתה עם פיתוחו של ענף התכנון הדינאמי על ידי ריצ'רד בלמן בשנות ה-50 של המאה העשרים. בצורתו הבסיסית מוגדר תהליך החלטה מרקובי באמצעות הפרמטרים ( S , A , P ⋅ ( ⋅ , ⋅ ) , R ⋅ ( ⋅ , ⋅ ) , γ ) {\displaystyle (S,A,P_{\cdot }(\cdot ,\cdot ),R_{\cdot }(\cdot ,\cdot ),\gamma )} כך ש: S הוא מרחב המצבים של המערכת. A הוא מרחב הפעולות. P היא פונקציית הסתברות למעבר בין מצבים מתוך S בהינתן ביצוע פעולה מתוך A המוגדרת P : S × S × A → [ 0 , 1 ] {\displaystyle P:S{\times }S{\times }A\to [0,1]} R היא פונקציית התגמול המתאימה ערך מספרי לכל מצב (או לחלופין לכל צירוף של מצב ופעולה). γ {\displaystyle \gamma } הוא מקדם בתחום ( 0 , 1 ) {\displaystyle (0,1)} שתפקידו לקבוע עד כמה מדיניות הפעולה לגיבוש תהיה מושפעת מתגמולים שהתקבלו באינטראקציות מאוחרות בזמן. במסגרת מודל זה, יש למצוא מדיניות פעולה π : S → A {\displaystyle \pi :S\to A} כך שהתגמול הכולל לאורך זמן הניסוי ∑ t = 0 ∞ γ t R ( s t , π ( s t ) ) {\displaystyle \sum _{t=0}^{\infty }\gamma ^{t}R(s_{t},\pi (s_{t}))} עבור s t ∈ S {\displaystyle s_{t}\in S} יהיה גבוה ככל שניתן. כדי לגבש מדיניות בחירת פעולות מתאימה תחת מודל זה, נעזרים באלגוריתמים מתחומי למידת חיזוק ובקרה אופטימלית. כמו כן קיימות גרסאות של המודל עבור מרחבי מצבים שניתנים לצפייה חלקית (Partially Observable MDP או POMDP) ועבור תהליכי החלטה לזמן רציף כשהקריטריון למיקסום הוא אינטגרל. התהליך משמש במדעי המחשב בתחום של למידת חיזוק לשם יצירת תוכניות הלומדות לבד לפתור מערכת ולהגיע לאופטימיזציה בתהליכים בה[1]. קיימים אלגוריתמים שונים לפתרון בעיות של תהליך החלטה מרקובי, אלגוריתמים אלו מבוססים בדרך כלל על תכנון דינמי או על תכנון ליניארי. בגישה של פתרון באמצעות תכנון דינמי מגדירים לרוב שני מערכים: אחד המגדיר את ערכי התגמול הממוצעים לכל מצב ( V {\displaystyle V} ), ואחד המגדיר את המדיניות ( π {\displaystyle \pi } ) לכל מצב. ניתן להשיג פתרון באמצעות חזרה על שני השלבים הבאים: חישוב מדיניות: π ( s ) := arg ⁡ max a { ∑ s ′ P a ( s , s ′ ) ( R a ( s , s ′ ) + γ V ( s ′ ) ) } {\displaystyle \pi (s):=\arg \max _{a}\left\{\sum _{s'}P_{a}(s,s')\left(R_{a}(s,s')+\gamma V(s')\right)\right\}} חישוב תגמול: V ( s ) := ∑ s ′ P π ( s ) ( s , s ′ ) ( R π ( s ) ( s , s ′ ) + γ V ( s ′ ) ) {\displaystyle V(s):=\sum _{s'}P_{\pi (s)}(s,s')\left(R_{\pi (s)}(s,s')+\gamma V(s')\right)} קיימות גרסאות שונות לאלגוריתם, כאשר בחלקן עוברים על כל המצבים ובחלקן עוברים על כל מצב בנפרד, או עוברים בשכיחות שונה על המצבים. דוגמאות לגרסאות נפוצות לאלגוריתם זה הן Value iteration – בה משלבים את חישוב המדיניות עם חישוב התגמול ומתקבל הכלל המאוחד: V i + 1 ( s ) := max a { ∑ s ′ P a ( s , s ′ ) ( R a ( s , s ′ ) + γ V i ( s ′ ) ) } , {\displaystyle V_{i+1}(s):=\max _{a}\left\{\sum _{s'}P_{a}(s,s')\left(R_{a}(s,s')+\gamma V_{i}(s')\right)\right\},} Policy iteration – בגרסה זו מחשבים את המדיניות פעם אחת, ולאחר מכן מחשבים את התגמול שוב ושוב עד להתכנסות. כאשר שלב חישוב התגמול מתכנס, מחשבים מחדש את המדיניות. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מחזיקי הדת (עיתון)

מחזיקי הדת היה עיתון שנוסד על ידי הרב שמעון סופר בלבוב בשנת 1879, והופיע מאז בגלגוליו השונים עד ימי תחילת מלחמת העולם הראשונה (1914). העיתון סיקר את חיי היהדות האורתודוקסית בלבוב וגליציה בכלל. העיתון יצא לאור ביוזמת רבי יהושע רוקח ומטעם "תנועת מחזיקי הדת". עד לשנת 1886 הופיע העיתון כדו-ירחון בשם "מחזיקי הדת", ובשנים 1886–1895 הופיע בדרך כלל אחת לשבוע תחת שני שמות שונים: "מחזיקי הדת" ו"קול מחזיקי הדת" - ככל הנראה משום שהמייסדים לא הצליחו לקבל רישיון מהממשלה האוסטרו הונגרית להוצאה תדירה של שבועון. את העיתון ערכו יהושע ליפסקר ויהודה קרונגולד. העיתון היה בין הראשונים שיצאו מחוגי האורתודוקסיה. באותה תקופה נפוצו עיתונים משכיליים רבים, והעיתון יצא כמעין תגובה וניסיון להילחם במתחדשים. הוצאת העיתון לוותה בביקורת וחשש מצד חלק מהציבור האורתודוקסי דאז, שעדיין ראו בעצם מושג העיתונות מקור לליצנות וקלות ראש. כך למשל מסופר שרבי יהודה אריה ליב אלתר (ה"שפת אמת") הורה להזמין שני עותקים מהעיתון בעקבות בקשתו של רבי יהושע רוקח, אך ציווה לשרוף אותם מיד עם הגיעם לביתו. בשנותיו הראשונות התמקד העיתון בסקירת חיי הדת בלבוב. במרוצת הזמן החל לעסוק גם בנעשה בעולם, ומדי פעם פורסמו בו פיליטונים, מאמרים פוליטיים ודברי פולמוס בחלק התחתון של הדף, תחת כותרות כגון "משיב כהלכה" או "שאלת חכם אחד מרעהו על דבר חבורה קדושה מחזיקי הדת ותשובתו הרמה". מעת לעת פורסמו גם שירים, כגון שיר ליום חתונת נסיך הכתר רודולף, שיר מבדח על המן הרשע וכן פואמה אודות רדיפות היהודים כמו כן פורסמו בו בשנים תרנ"ו-תרנ"ז סיפורים היסטוריים שתורגמו מהשבועון החרדי בפרנקפורט "דער איזראעליט". כותבי העיתון לא הזדהו בדרך כלל בשמם, וחתמו בראשי תיבות, אם כי לאורך השנים חתמו יותר ויותר כותבים בשמם המלא. עם הכותבים שהרבו לכתוב בעיתון נמנו שבח קנביל, משה אריה ליב הארמעלין (בכינויו מאל"ה, 1893-1826), והעיתונאי מרדכי וייסמן-חיות (בכינויו מו"ח, 1831-1914). כל גיליון הכיל שמונה עמודים, ובעמוד הראשי הופיע דרך קבע "אזהרה ובקשה": "לנהוג כבוד בזה המ"ע כמו בכל ספרי הקודש, ושלא לנהוג בהם מנהג חול ח"ו, רק לאספם ולשמרם. וכאשר יתרבו העלים יתנו הקוראים הנכבדים לכרוך אותם". בשנת 2011 הועלו רוב גליונות העיתון לאתר עיתונות יהודית היסטורית. מספר כתבי עת נוספים יצאו בשם זה, בהם הירחון "קול מחזיקי הדת" שיצא בירושלים על ידי חסידות בעלזא בשנים תשל"ח-תשל"ט. הירחון יצא בפורמט של מגזין עבה, וכלל חמישה גיליונות. המשכו בירחון "המחנה החרדי". מדיה וקבצים בנושא מחזיקי הדת בוויקישיתוף מחזיקי הדת באתר הספרייה הלאומית קול מחזיקי הדת באתר הספרייה הלאומית עמוד העיתון, באתר עיתונות יהודית היסטורית - גרסה בת חיפוש בכל טקסט העיתון מערכות ישראל למען חומר קריאה כשרה. חלק א' - מאורי הגולה מייסדים חברות "מחזיקי הדת" וגיליון "מחזיקי הדת", לרגל גיליון "העדה" ה"אלף וחמש מאות" מנחם קרן-קרץ, ‏שקיעת האורתודוקסיה בגליציה במפנה המאה העשרים בראי העיתונים החרדיים מחזיקי הדת וקול מחזיקי הדת, קשר 49, חורף 2017, עמ' 126 מערכות ישראל למען חומר קריאה כשרה. חלק א' - מאורי הגולה מייסדים חברות "מחזיקי הדת" וגיליון "מחזיקי הדת", לרגל גיליון "העדה" ה"אלף וחמש מאות", עמ' יב מאי 1881 פורים תרמ"ב מאת הילל בן שכ"ר (יהודה ליב לנדא), גיליון 16, אב תרל"ט למשל "הנער בנימין מטרייסט"
קהילת שארית ישראל

קהילת שארית ישראל (באנגלית: Congregation Shearith Israel) נוסדה במנהטן, ניו יורק בשנת 1654, על ידי מגורשי ספרד ופורטוגל, ונחשבת לקהילה היהודית הוותיקה בארצות הברית. בית הכנסת של הקהילה, המכונה גם "ספרדי-פורטוגזי" ("Spanish and Portuguese"), מתפקד כאורתודוקסי וממוקם ברחוב 70 (מערב), ניו יורק. הקהילה נוסדה ב-1654 על ידי 23 מהגרים יהודים, שבאו מברזיל, ונחשבת לקהילה היהודית הממוסדת הראשונה בארצות הברית. במשך השנים, השתתפו חברי הקהילה במאבק למען זכויות אזרחיות ליהודי ארצות הברית, ובהדרגה השיגו את מבוקשם. מכיוון שהקהילה הייתה הקהילה היהודית היחידה בעיר ניו יורק עד שנת 1825, שארית ישראל תפקדה בתור המרכז של החיים היהודיים, סיפקה מקום לתפילה ולימוד - הן חילוני והן תלמוד תורה, כמו גם מקום לשירותים דתיים (אוכל כשר, מקווה וכו') ומפגשים חברתיים. בין נשיאי הקהילה שימשו בני משפחת תעשייני הנחושת אוריה הנדריקס ובנו הרמון הנדריקס. 22 בפברואר 1656 הוקדש בית הקברות היהודי הראשון של ניו יורק על ידי אנשי הקהילה. בשנת 1730, לאחר נדודים בין אתרים שונים נחנך בית הכנסת הראשון של הקהילה ברחוב מיל (Mill St). בשנת 1802 ייסוד חברת חסד ואמת, מוסד חברה קדישא לטיפול במת וקבורתו - המוסד הראשון מסוגו בצפון אמריקה. בשנת 1828 ייסוד "Hebrew Relief Society", ארגון הצדקה היהודי הממוסדר הראשון בצפון אמריקה. שנת 1855 בשיתוף של כמה ארגוני צדקה יהודיים יוסד בית החולים היהודי הר סיני. בשנת 1860 בית הכנסת עבר צפונה לרחוב מספר 19, ליד השדרה החמישית. בשנת 1886 הוקם הסמינר התאולוגי היהודי (JTS) ומשכנו הראשון היה בבית הכנסת ובית המדרש של הקהילה. בשנת 1897 נחנך בית הכנסת שבו הקהילה שוכנת כיום. אתר קהילת שארית ישראל (באנגלית) מידע על קהילת שארית ישראל (באנגלית) יואב סיוון, שווה תפילה, באתר ynet, 7 ביוני 2011 קהילת שארית ישראל (ניו יורק), דף שער בספרייה הלאומית באתר הקהילה (באנגלית) (נצפה 30 ביוני 2020), כתוב שהם "America's First Jewish Congregation". על היסטוריה של בית החולים היהודי הראשון, ראו: Mt. Sinai. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
מחזיקי הדת

האם התכוונתם ל... תנועת מחזיקי הדת – מפלגה יהודית אורתודוקסית בגליציה שנוסדה ב-1878 על ידי המכתב סופר. עיתון מחזיקי הדת, ביטאונה של תנועת מחזיקי הדת "ארגון מחזיקי הדת" בדרום טרנסילבניה אותו ייסד הרב משה סופר – בנו של ה"כתב סופר". חסידות בלז בישראל מכנה את עצמה "קהל מחזיקי הדת". בית הדין וגוף הכשרות של החסידות מכונים אף הם בד"ץ מחזיקי הדת. קהילת מחזיקי הדת לונדון - קהילה חרדית בעיר לונדון. קהילת מחזיקי הדת מנצ'סטר - סניף של הקהילה הלונדונית. קהילת מחזיקי הדת אנטוורפן - הקהילה החרדית בעיר אנטוורפן. לקהילה גוף כשרות באותו שם. קהילת מחזיקי הדת בריסל - קהילה אורתודוקסית בבריסל. קהילת מחזיקי הדת ציריך - קהילה חרדית בעיר ציריך מיסודו של הרב ישראל איסר פרוכטהנדלר. קהילת מחזיקי הדת ז'נבה - הקהילה החרדית בעיר ז'נבה. קהילת מחזיקי הדת קופנהגן - הקהילה האורתודוקסית בעיר קופנהגן קהילת מחזיקי הדת - וינה - קהילה חרדית בווינה.
K-1 (משגר)

משגר הקיסטלר K-1 (באנגלית: Kistler K-1 launch vehicle), היה אמור להיות משגר בעל שני שלבים, בעל יכולת שימוש חוזר שהיה בפיתוח מסחרי בחברת Rocketplane Kistler. הוא תוכנן לבצע מגוון רחב של משימות, כולל שליחת מטען למסלול לווייני נמוך, שליחת מטען למסלולים גבוהים יותר, הצגת יכולות טכנולוגיות, שיגור מטען מסחרי לחלל, אספקת מטען לתחנת החלל הבינלאומית, חילוץ ועוד. לאחר שלא הצליחו הגורמים שהיו אמורים להוביל את הפרויקט להגיע להסכמים פיננסיים ראויים, הודיעה נאס"א באוקטובר 2007 כי היא מפסיקה את מימון הפרויקט. מדיה וקבצים בנושא K-1 בוויקישיתוף תיאור של משגר ה־K-1 (באנגלית) Berger, Brian (2007-09-07). "נאס"א מודיעה על ביטול המימון לK-1". Space.com. ערך זה הוא קצרמר בנושא תעופה ובנושא טכנולוגיה. אתם מוזמנים לתרום לוויקיפדיה ולהרחיב אותו.
תיארוך איזוכרון

תיארוך איזוכרון היא שיטת תיארוך רדיומטרי המשמשת לתיארוך של סלעים. השיטה מיושמת לעיתים על סלעים מחוץ לכדור הארץ, כמו מטאוריטים. היתרון בשיטה זו הוא שאין צורך להניח את כמותו המקורית של איזוטופ הבת. למעשה, באמצעות השיטה ניתן להעריך את כמותו המקורית של יסוד הבת. השיטה דורשת שלתוצר ההתפרקות יהיה איזוטופ יציב נוסף לזה שאליו דועך איזוטופ האב. דגימות ממינרלים שונים נלקחות מהסלע. בכל דגימה נמדדות כמות איזוטופ האב (יסומן P), איזוטופ הבת (יסומן D), ואיזוטופ אחר מאותו יסוד של איזוטופ הבת (יסומן Di). התוצאות נכתבות בגרף שבו ציר ה-x הוא היחס P / D i {\displaystyle P/Di} וציר ה-y הוא היחס D / D i {\displaystyle D/Di} . אמור להתקבל קו ישר ומשיפועו ניתן לחשב את גיל הסלע. בתהליך היווצרותו של הסלע, חומרים מתקבצים במינרלים לפי תכונותיהם הכימיות. מכיוון ששני האיזוטופים של אותו יסוד מגיבים כימית באופן דומה, היחס D D i {\displaystyle D \over D_{i}} יהיה זהה בכל הדגימות. בכל דגימה תתקיים המשוואה הבאה: D + Δ P t D i = Δ P t P − Δ P t ( P − Δ P t D i ) + D D i {\displaystyle {D+\Delta {P}_{t} \over D_{i}}={\Delta {P}_{t} \over P-\Delta {P}_{t}}\left({P-\Delta {P}_{t} \over D_{i}}\right)+{D \over D_{i}}} כאשר: D הוא איזוטופ הבת. Di הוא איזוטופ אחר של יסוד הבת. P הוא איזוטופ האב. ΔPt הוא כמות איזוטופ האב שהתפרקה במהלך זמן t. ניתן להוכיח משוואה זו באמצעות אלגברה פשוטה. במשוואה זו ישנו גורם אחד שאי אפשר למדוד אותו ישירות והוא ΔPt. הגורם D + Δ P t {\displaystyle D+\Delta {P}_{t}} הוא כמות איזוטופ הבת שמוצאים בזמן המדידה, ו- P − Δ P t {\displaystyle P-\Delta {P}_{t}} הוא כמות איזוטופ האב שמוצאים בזמן המדידה. אם נחשוב על משוואה זו כמשוואה בשני נעלמים, D + Δ P t D i {\displaystyle D+\Delta {P}_{t} \over D_{i}} ו- P − Δ P t D i {\displaystyle P-\Delta {P}_{t} \over D_{i}} , נקבל משוואה ליניארית שהשיפוע שלה הוא Δ P t P − Δ P t {\displaystyle \Delta {P}_{t} \over P-\Delta {P}_{t}} , והוא ניתן למדידה בקלות. מהיחס הזה ניתן לחשב את גיל הסלע כמו בכל שיטת תיארוך רדיומטרי. בפרט, לאחר זמן מחצית חיים אחד, P − Δ ( P ) t = Δ ( P ) T {\displaystyle P-\Delta (P)_{t}=\Delta (P)_{T}} , כלומר כמות איזוטופ האב שנשארה שווה לכמות איזוטופ הבת, והשיפוע יהיה 1. תיארוך איזוכרוני, באתר talk.origins (באנגלית)
דיסקוגרפיה של אר.אי.אם.

הדיסקוגרפיה של אר.אי.אם. כוללת את כל האלבומים, הסינגלים ושאר ההקלטות של להקת אר.אי.אם. תחת שם זה. רשימה זו אינה כוללת הקלטות של חברי הלהקה תחת שמות אחרים כמו Minus 5, Hindu love gods ופרויקטים אחרים. אר.אי.אם., להקת רוק אלטרנטיבי מצליחה מארצות הברית, מכרה רק במדינה זו למעלה מ-20 מיליון אלבומים. בבריטניה הלהקה מכרה מעל 7 מיליון אלבומים ובסך הכל, מכרה הלהקה כ-70 מיליון אלבומים ברחבי העולם כולו. עובדה זו הופכת אותם למצליחה ביותר מבין להקות הרוק האלטרנטיבי שצמחו בארצות הברית בשנות ה-80 של המאה ה-20. Eponymous 1988 The Best of R.E.M. 1991 Singles Collected 1994 R.E.M. In The Attic 1997 2002 (R.E.M.IX (Web Only Remixes In Time - The Best of R.E.M. 1988-2003 2003 2011 Part Lies, Part Heart, Part Truth, Part Garbage 1982–2011 2007: R.E.M. Live‏ 2009: Live at The Olympia אר.אי.אם. - נתוני מצעדים ופרסים - סינגלים במצעדי בילבורד, אתר Allmusic דירוג מצעד השירים האלטרנטיביים, בילבורד דירוג אר.אי.אם. במצעדים באוסטרליה דירוג אר.אי.אם. במצעדים בקנדה, מגזין RPM דירוג סינגלים של אר.אי.אם. בגרמניה (גרמנית) דירוג אר.אי.אם. בהולנד ומדינות נוספות (הולנדית) דירוג אר.אי.אם. בניו זילנד ומדינות נוספות דירוג אר.אי.אם. בשוודיה (שוודית) דירוג מצעדים בבריטניה, chartstats.com דירוג מצעדי בריטניה, Zobble רשימת תארים מוזיקליים, איגוד המוזיקה בבריטניה
אחר הצהריים

אחר הצהריים הוא פרק זמן ביום שבין הצהריים ועד לפני השקיעה. אין הגדרה מדויקת לשעות אחר הצהריים, אך לרוב הכוונה בשעות שמארבע ועד חמש (16:00 17:00), לאחר מכן מתחילות שעות הערב.[דרוש מקור] הסיבה לכך שאין הגדרה מדויקת נובעת בעיקר בשל השינויים באורך היממה בהתאם לעונות השנה. כמו כן, בעברית משמעות המונח "אחר הצהריים", פשוטו כמשמעו, כמו בשפה האנגלית "Afternoon" - הזמן שמגיע לאחר הצהריים[דרושה הבהרה] העולם העתיק התייחס ל"אחרי הצהריים" כרבעון השלישי של יום בהיר. ובימי הביניים הוא היה התקופה בה ביצעו הנוצרים את תפילת ה"נאן" (None) שמשמעה השעה התשיעית של היום. ביהדות נאמרת תפילת מנחה בכל יום אחרי הצהריים: החל מחצי שעה לאחר חצות היום על פי החלוקה לשעות זמניות ועד לשקיעת החמה. אחר הצהריים של פאון (בצרפתית: L'après-midi d'un faune) הוא בלט במערכה אחת שיצר הכוריאוגרף והרקדן ואצלב ניז'ינסקי בהשראת פואמה של המשורר הצרפתי סטפאן מלארמה. אהבה אחרי הצהריים הוא סרט קולנוע קומי-רומנטי משנת 1957 בבימויו של בילי ויילדר ובכיכובם של גרי קופר, אודרי הפבורן ומוריס שבלייה. ארבע אחרי הצהריים היא תוכנית רדיו המשודרת מדי יום בגלי צה"ל וכוללת שירים עבריים רגועים. אחר צהריים של פורענות הוא סרט קולנוע אמריקאי מסוגת דרמת פשע שיצא לאקרנים בשנת 1975. במאי הסרט הוא סידני לומט, התסריטאי הוא פרנק פירסון, ומככבים בו אל פצ'ינו, ג'ון קאזאלה וכריס סרנדון. "ארבע אחר הצהריים" הוא שירו של יורם טהרלב, שהולחן על ידי יאיר רוזנבלום והושר על ידי להקת הנח"ל. Afternoon meaning, Cambridge Dictionary (אנ')
פשחור בן אמר

פַּשְׁחוּר בֶּן אִמֵּר הַכֹּהֵן היה כהן ששירת בבית המקדש הראשון, בימי המלך יהויקים. תפקידו היה "פקיד נגיד". פשחור הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות. פשחור מוזכר בספר ירמיהו, בתור כהן שרדף את ירמיהו הנביא בעקבות נבואותיו על חורבן בית ראשון. כֹּה אָמַר ה' צְבָאוֹת אֱלֹהֵי יִשְׂרָאֵל הִנְנִי מֵבִיא אֶל הָעִיר הַזֹּאת וְעַל כָּל עָרֶיהָ אֵת כָּל הָרָעָה אֲשֶׁר דִּבַּרְתִּי עָלֶיהָ, כִּי הִקְשׁוּ אֶת עָרְפָּם לְבִלְתִּי שְׁמוֹעַ אֶת דְּבָרָי. וַיִּשְׁמַע פַּשְׁחוּר בֶּן אִמֵּר הַכֹּהֵן וְהוּא פָקִיד נָגִיד בְּבֵית ה', אֶת יִרְמְיָהוּ נִבָּא אֶת הַדְּבָרִים הָאֵלֶּה: וַיַּכֶּה פַשְׁחוּר אֵת יִרְמְיָהוּ הַנָּבִיא, וַיִּתֵּן אֹתוֹ עַל הַמַּהְפֶּכֶת (כנראה בית מעצר) אֲשֶׁר בְּשַׁעַר בִּנְיָמִן הָעֶלְיוֹן אֲשֶׁר בְּבֵית ה'". — ירמיהו ,כ, א-ב בסוף נבואת החורבן, מבשר ירמיהו לפשחור מה יהיה גורלו הוא, וגורל בני ביתו: וְאַתָּה פַשְׁחוּר וְכֹל יֹשְׁבֵי בֵיתֶךָ תֵּלְכוּ בַּשֶּׁבִי, וּבָבֶל תָּבוֹא וְשָׁם תָּמוּת וְשָׁם תִּקָּבֵר אַתָּה וְכָל אֹהֲבֶיךָ אֲשֶׁר נִבֵּאתָ לָהֶם בַּשָּׁקֶר. — ירמיהו , כ', ו שמו של פשחור המסמל התפשטות (מלשון "פש" – פשו) וחירות ("חור"). יהיה "מגור" לשון פחד וצמצום – ההפך משמו המקורי. לא ברור אם "משמרת פשחור" שעלה בימי שיבת ציון היו מבני פשחור בן אמר, וכן אם אותם הכהנים בני פשחור הנמנים בספר עזרא כ"השיבו נשים נכריות" - אליועיני, מעשיה, ישמעאל, נתנאל, יוזבד, ואלעשה - היו מבני פשחור בן אמר או מצאצאי פשחור אחר. בתלמוד מסופר כי; "אמר רב יהודה אמר שמואל ארבע מאות עבדים ואמרי לה ארבעת אלפים עבדים היו לו לפשחור בן אימר וכולם נטמעו בכהונה וכל כהן שיש בו עזות פנים אינו אלא מהם" בימינו, יש שהשתמשו בשם זה, ככינוי לאדם שמתקיף אנשים הקוראים תיגר על השלטון. השם פשחור מופיע ב'חרסי ערד' על גבי אוסטרקון חרס קטן (ערד 54) על יד המקדש שהיה קיים שם בתקופה שלפני חזקיהו. ביחד אתו נתגלו חרסים נוספים עם שמות משפחות כהונה כמו מרמות (ערד 50), בני קורח (ערד 49) ועוד. הביטוי הוא יחידאי במקרא, ומשערים שפירושו היה מעין אחראי על המשמעת והסדר במקדש. Purdue researcher verifies the existence of 53 people mentioned in the Hebrew Bible, בעקבות מחקר שנערך באוניברסיטת פורדו, אינדיאנה, ארצות הברית רשימת הדמויות מופיעה בסוף מאמר זה כך על פי רשי, מהר"י קרא והמלבי"ם. על סמך הנאמר בתלמוד ירושלמי כי רק ארבע משמרות מבין הכ"ד משמרות כהונה עלו יחד עם עליית עזרא - ביניהם "משמרת פשחור" - יש סוברים כי שם משמרת מלכיה הפך להיקרא על שם פשחור כי משפחתו הייתה היחידה מבין משמרתו שעלה (ספר תכלת מרדכי על תוספתא מסכת תענית ב;א) כגון פשחור בן מלכיה המוזכר בספר ירמיהו לח:א. וכן בספר נחמיה יא, יב; "מן הכהנים .. עדיה בן ירחם בן פלליה בן אמצי בן זכריה בן פשחור בן מלכיה למשל בדבריו כאן של פרופ' אסא כשר, שנאמרו לכבודו של פרופ' ישעיהו ליבוביץ. שמואל אחיטוב, הכתב והמכתב, ירושלים, 2005, 138.
נמל החלל קייפ קנוורל

נמל החלל קייפ קנוורל (באנגלית: CCAFS – Cape Canaveral Air Force Station) הוא נמל חלל השייך למפקדת החלל של חיל האוויר האמריקאי. הנמל ממוקם בכף קנוורל שבמדינת פלורידה, ארצות הברית. CCAFS הוא בסיס השיגור העיקרי של ארצות הברית בחוף המזרחי שלה, עם ארבעה כני שיגור פעילים. הנמל נמצא מדרום-מזרח למרכז החלל קנדי של נאס"א, הנמצא באי הסמוך מריט איילנד. שני הבסיסים מחוברים ביניהם על ידי גשרים. בנמל יש גם מסלול נחיתה באורך 3 ק"מ, המשמש לנחיתת מטוסי תובלה הנושאים בתוכם בדרך כלל חלקי לוויינים וטילים. רבות ממשימות תוכנית החלל האמריקאית שוגרו מנמל החלל קייפ קנוורל, בהן הלוויין הראשון של ארצות הברית, האסטרונאוט הראשון של ארצות הברית ועוד משימות רבות. כיום משמש נמל החלל את חיל האוויר האמריקאי לשיגור לווייני ריגול, ואת נאס"א לשיגור לווייני מחקר. האזור היה בשימוש על ידי ממשלת ארצות הברית כבר מ-1949, כאשר הנשיא הארי טרומן ייסד את JLRPG‏ (Joint Long Range Proving Grounds) בכף קנוורל, לניסויי טילים. מיקום זה היה אידיאלי מפני ששיגור הטילים מתבצע ונוחת באוקיינוס האטלנטי, ובנוסף האזור קרוב לקו המשווה כמעט יותר מכל מקום אחר בשטחה היבשתי של ארצות הברית. הקרבה לקו המשווה מאפשרת את האצת הטיל בזכות סיבוב כדור הארץ סביב עצמו. בשנת 1951 ייסד חיל האוויר האמריקאי את המרכז לניסויי טילים (Air Force Missile Test Center) על יד תחנת צי האוויר בנהר הבננה (Banana River Naval Air Station). בעקבות פרויקט ספוטניק, הלוויין הסובייטי הראשון בחלל, שיצא לדרך ב-4 באוקטובר 1957, שיגרה ארצות הברית את הלוויין הראשון שלה, וונגארד TV3 אבל הטיל התפוצץ במהלך השיגור. ב-29 ביולי 1958 הוקמה סוכנות החלל האמריקאית, נאס"א, והאזור הפך לאתר השיגור שלה. טילים רבים נוסו ושוגרו מהכף ביניהם: רדסטון, יופיטר, פרשינג, פולאריס, ת'ור, אטלס, טיטן, מיניטמן ודלתא. המשימות המאוישות הראשונות של ארצות הברית מרקורי וג'מיני שוגרו מהכף. כני השיגור בנמל החלל קנדי הוקמו כדי לשגר את טילי הסטורן 5 שלקחו את חלליות האפולו לירח, ולאחר מכן הוסבו הכנים כדי להתאים לשיגורן של מעבורות החלל. בשנת 1966 באתר נפתח מוזיאון החלל והטילים של חיל האוויר האמריקאי. באתר קיימים כני שיגור רבים חלקם כבר לא בשימוש. להלן כני שיגור פעילים: LC-39A – שיגור פאלקון 9, סטארשיפ LC-39B – שיגור Space Launch System LC-39C – שיגור פאלקון 9 ופאלקון כבד LC-40 – שיגור פאלקון 9 SLC-41 – שיגור אטלס 5 ו-וולקן קנטאור SLC-41 – שיגור Rocket LZ1/LZ2 – אתרי נחיתה לפאלקון 9 ופאלקון כבד 39 מתקני שיגור נוצלו בעבר וממשיכים להיות מנוצלים על ידי מרכז החלל קנדי. אתר האינטרנט הרשמי של נמל החלל קייפ קנוורל (באנגלית) "Patrick Air Force Base – FAQ Topic". Patrick Air Force Base.
דלתא (סדרת טילים)

דלתא (באנגלית: Delta) היא סדרת טילי שיגור אמריקאים אשר החלה את דרכה בשנת 1960 כפיתוח של סדרת טילי ה'תור' בטיל 'תור-דלתא'. יותר מ-300 טילי דלתא שוגרו עד היום ואחוז ההצלחה עומד על 95 אחוז. כיום פעילים שני דגמים של טילי דלתא: דלתא 2 ודלתא 4. רקטות דלתא מיוצרות ומשוגרות על ידי חברת United Launch Alliance‏ (ULA). הטיל הוא הדגם הרביעי שיצא מסדרת טילי השיגור תור ולכן הוא מכונה דלתא, האות הרביעית באלפבית היווני. דלתא, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
בי.סי. דונצק

מועדון הכדורסל דונצק (באוקראינית: Баскетбол Клуб Донецьк) הייתה קבוצת כדורסל אוקראינית מהעיר דונצק, שהתמודדה בליגת העל האוקראינית בכדורסל ובליגת VTB. הקבוצה הוקמה בשנת 2006 ביוזמתם של שחקני עבר ותיקים בראשות ואלרי פוליכאנוב. והחלה לשחק בסופרליגה בעונת 2008/09. באותה עונה הגיעה למקום השלישי בעונה הסדירה, ולגמר הפלייאוף, בו הפסידה לאזובמאש מאריופול. במקביל, הפסידה במוקדמות היורוצ'לנג'. בינואר 2010 הוקפאה הקבוצה בסופרליגה. והשתתפה רק בליגה המאוחדת של VTB. באותה עונה הפסידה הקבוצה במוקדמות היורוקאפ לבילבאו באסקט. ובמסגרת היורוצ'לנג' לא עברה את שלב הבתים. בענת 2010/11 הגיעה הקבוצה שוב לגמר הפלייאוף והפסידה לבודיוולניק קייב את האליפות. בתחילת עונת 2011/12 השתתפה הקבוצה במוקדמות היורוליג ללא הצלחה. והמשיכה לשלב הבתים של היורוקאפ, בו הגיעה עד לשלב רבע הגמר. בסיום העונה זכתה הקבוצה לראשונה בתולדותיה באליפות הסופרליגה האוקראינית כשניצחה בסדרת הגמר את קבוצת אזובמאש מאריופול 0-4. בשנת 2013 חדלה מלהתקיים. הסופרליגה האוקראינית: אליפות (1): 2012 מקום שני: 2009, 2011 יורוקאפ: רבע גמר: 2012 קרואטיה ברונו שונדוב אוקראינה אנדרי בוטיצ'ב אוקראינה קונסטנטין גלנקין אוקראינה אנדרי איסצ'וק ארצות הברית דמטריוס אלכסנדר ארצות הברית ג'סטין גריי בוסניה והרצגובינה אגניאן אסקרביק רוסיה איגור צ'ומיצ'ב ליטא אנדריוס מאזוטיס ארצות הברית פי ג'יי טאקר מדיה וקבצים בנושא בי.סי. דונצק בוויקישיתוף האתר הרשמי (לא פעיל) ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
ג'ונו

האם התכוונתם ל... ג'ונו (אלסקה) – בירת אלסקה יונו (אסטרואיד) – האסטרואיד השלישי שהתגלה ג'ונו (גשושית) – גשושית לחקר כוכב הלכת צדק ג'ונו (סרט) – סרט בבימויו של ג'ייסון רייטמן אישים ששמם הפרטי הוא ג'ונו יונו
דאוד ראג'חה

דאוד עבדאללה ראג'חה (בערבית: داود راجحة; 1947 – 18 ביולי 2012) היה שר ההגנה של סוריה בשנים 2011–2012, וראש המטה הכללי של צבא סוריה בשנים 2009–2011 בדרגת עמאד (המקבילה לדרגת רב-אלוף). ראג'חה נולד בדמשק בשנת 1947 והשתייך לזרם היווני האורתודוקסי בנצרות. הוא סיים קורס קצינים בשנת 1968 בהתמחות ארטילריית שדה. במהלך שירותו סיים קורסים רבים, בהם קורס פיקוד ומטה, וקורס לקציני מטה בכירים. בשנת 1998 קיבל דרגת לִוָאא' (המקבילה לדרגת אלוף) ובשנת 2005 דרגת עִמאד. ראג'חה מילא שורת תפקידים בצבא סוריה, ממפקד גדוד עד מפקד חטיבה, ובהמשך ראש מנהלה וראש אגף, ובשנת 2004 מונה לסגן הרמטכ"ל. ב-6 ביוני 2009 מונה לרמטכ"ל צבא סוריה. ב-8 באוגוסט 2011 הודיע נשיא סוריה בשאר אל-אסד על מינויו של ראג'חה לשר ההגנה במקומו של עמאד עלי חביב. ב-18 ביולי 2012 נהרג ראג'חה בפיגוע התאבדות במהלך ישיבה במטה הביטחון הלאומי בדמשק, המשמש את שירותי המודיעין הסורי. הפיגוע בוצע בידי גורמים מקרב המתקוממים כנגד משטרו של אסד, כחלק ממלחמת האזרחים בסוריה. בפיגוע נהרגו גם בכירים נוספים מהצמרת הביטחונית והמדינית של סוריה. ראג'חה היה נשוי ואב לארבעה ילדים. רועי קייס, ראג'יחה: שר ההגנה הנוצרי הראשון של הבעת', באתר ynet, 18 ביולי 2012 הידיעה על מינויו בתוספת קורות חייו ותמונתו(הקישור אינו פעיל) באתר SANA כתבה על המינוי בעיתון הארץ הידיעה על מינויו מאתר סוכנות הידיעות הסורית רועי נחמיאס, יממת הלחץ של אסד: החליף שר הגנה, באתר ynet, 8 באוגוסט 2011